Mjeŝko la 2-a (Pollando)

Mjeŝko la 2-a de Pollando,  (naskiĝis en 990, mortis la 10-an aŭ 11-an de majo 1034) estis reĝo de Pollando en la jaroj 1025-1031 kaj duko de Pollando en 1032-1034 el la dinastio de Piastoj. Li estis la dua filo de Boleslao la 1-a kaj la unua kun edzigita slava princino Emnilda. Post morto de la patro li ekregis kaj verŝajne forpelis de la lando du fratojn. Li organizis du detruantajn invadojn al Saksio en 1028 kaj 1030. Poste li gvidis defendmilitojn kun Germanio, Ĉeĥio kaj kun princoj de Kieva Regno. Li forlasis Pollandon en 1031 rezulte de laŭvica militiro de Konrado la 2-a kaj post atako de rusaj princoj Jaroslavo la Saĝa kaj Mstislav, kiuj helpis entronigi lian fraton Bezprym. Poste li fuĝis al Ĉeĥio, kie li estis enprizonigita de princo Oldřich. Li reakiris la regopovon en 1032 kiel duko de unu el tri provincoj. Li sukcesis unuigi la ŝtaton, tamen sen stabilaj strukturoj. Dum lia regado falis de Pollando teritoriaj akiraĵoj de Boleslao la 1-a: Supra Luzacio, Luzacio, Murzonigita Urbaro, Moravio, Slovakio.

Lia edzino estis la germana princino Richeza de Lotaringo.

 Literaturo 
 Gall Anonim: Kronika polska (Pola kroniko), ellatinigis Roman Grodecki. Wrocław: Zakład Narodowy im. Ossolińskich, 2003. ISBN 83-04-04610-5.

Kategorio:Polaj reĝoj
Kategorio:Piastoj